**PÉNZESZKÖZ - ÁTADÁSI MEGÁLLAPODÁS**

Amely létrejött:

egyrészről **Szombathely Város Önkormányzata** (székhelye: 9700 Szombathely, Kossuth Lajos u. 1-3., törzskönyvi azonosító szám: 733656, adószám: 15733658-2-18, képviseletében: Dr. Puskás Tivadar polgármester) mint Átadó(a továbbiakban: **Átadó**),

másrészről a SZOVA Szombathelyi Vagyonhasznosító és Városgazdálkodási Zrt. (9700 Szombathely, Welther Károly utca 4., képviselő: Dr. Németh Gábor) mint Átvevő (a továbbiakban: **Átvevő**)

között,

alulírott helyen és napon az alábbi feltételek szerint:

**I.**

**Előzmények**

1. Az Átadó 2015. november 17. napján együttműködési megállapodást kötött a Kormánnyal a Modern Városok Program keretében. A Magyarország Kormánya és Szombathely Megyei Jogú Város Önkormányzata közötti együttműködési megállapodás végrehajtásával összefüggő feladatokról szóló 1936/2015 (XII.12) Korm. határozat (a továbbiakban: **Korm. határozat**) 2. pontjában foglaltak értelmében a Kormány a Megállapodásban foglaltak eredményes kormányzati végrehajtása érdekében felhívta a nemzetgazdasági minisztert, a belügyminisztert és a Miniszterelnökséget vezető minisztert, hogy Szombathely Megyei Jogú Város Önkormányzata bevonásával vizsgálják meg az ipari parkban tervezett multifunkcionális városi közszolgáltatási telephely európai uniós fejlesztési forrásból történő kialakításának lehetőségét, valamint a vizsgálati eredménytől függően tegyék meg a szükséges intézkedéseket a legfeljebb 1500 millió forint összegű támogatás Szombathely Megyei Jogú Város Önkormányzata részére – a rendelkezésre álló uniós forrásokból vagy ennek hiányában központi költségvetési forrásból – történő biztosítására.

A Nemzeti Fejlesztési Minisztérium, mint Főfelelős (a továbbiakban: **Főfelelős**) a projekt megvalósíthatóságát megvizsgálta, és a **Modern Városok Program megvalósításáról szóló 250/2016. (VIII.24.)** Korm. rendelet 6. § (1) bekezdésében foglaltaknak megfelelően előterjesztést (a továbbiakban: **Előterjesztés**) nyújtott be a Modern Városok Program Bizottságához (a továbbiakban: **Bizottság**) a „Multifunkcionális városi közszolgáltatási telephely Szombathely – Sárdi éri út” (a továbbiakban: **Projekt**) hazai forrásból történő támogatási céljából.

A Bizottság az Előterjesztést megtárgyalta és PÁT/386/2/2017. iktatószámon és 29/2017. sorszámon a Projekt 2017. évi támogatásáról 119.933.400 Ft összegben, a 2018. évi támogatásáról 1.380.066.600,- Ft összegben döntött.

A Miniszterelnökség (továbbiakban: **Támogató**) részéről a támogatói okirat kiállítására 2017.09.25-én került sor Szombathely Megyei Jogú Város Önkormányzata, mint Kedvezményezett részére.

A támogatói okirat és annak módosítása (továbbiakban együtt: **Támogatói Okirat**) jelen pénzeszköz-átadási megállapodás elválaszthatatlan 1. számú mellékletét képezi. Átvevő kijelenti, hogy a támogatói okiratban foglaltakat megismerte, és az abban foglalt, az Átadót terhelő kötelezettségek teljesítése érdekében az Átadóval együttműködik, és a támogatói okiratban foglalt, az Átadót terhelő feltételeket és kötelezettségeket magára nézve kötelezőnek fogadja el. Amennyiben az Átvevő ezen kötelezettségek bármelyikét megszegi, úgy az Átadót emiatt terhelő kötelezettségekért teljes egészében felel, azokért helytállni tartozik.

1. Az Átadó 1. pontban hivatkozott Támogatói Okirat elválaszthatatlan részét képező előterjesztés 1.2. és 1.3., valamint 1.4 pontja szerint a támogatásból az Átadó 2017-ben 119.933.400 forintot, a 2018. évben pedig 1.380.066.600 forintot az ipari parkban tervezett multifunkcionális városi közszolgáltatási telephely tervezésére és kialakítására használ fel.

Az Átadó az előterjesztés 1.2. és 6. pontja szerint a Projekt megvalósításába közreműködőként az Átvevő SZOVA Szombathelyi Vagyonhasznosító és Városgazdálkodási Zrt-t vonja be.

1. Az Átvevő vállalja az előterjesztés 3. és 4. pontja szerint a projekt megvalósítását.
2. Az 1. pontban írt támogatás átadására és felhasználására vonatkozóan a felek az alábbi megállapodást kötik.

**II.**

**A támogatás felhasználása**

1. Az I/2. pontban meghatározott támogatás (2017-ben 119.933.400 forint, a 2018. évben pedig 1.380.066.600 forint) 2017. évben esedékes összege, jelen pénzeszköz-átadási megállapodás mindkét fél általi aláírását követő 30 napon belül kerül az Átvevő részére utalásra az Átvevő OTP Bank Zrt.-nél banknál vezetett 11747006 – 27247457 számú bankszámlájára. A fennmaradó összeg utalására 2018. március 19-ig kerül sor.
2. A támogatás összegét Átvevő kizárólag a Sárdi éri ipari parkban tervezett multifunkcionális városi közszolgáltatási telephely tervezésére és kialakítására használhatja fel.
3. Az Átvevő vállalja, hogy az I.3. pontban megnevezett beruházást 2019. szeptember 30. napjáig megvalósítja, azaz a beruházás műszaki átadása ezen időpontig megtörténik. Szerződő felek rögzítik, hogy az Átvevő a jelen pénzeszköz-átadási megállapodás alapján biztosított támogatásokat a jelen szerződés aláírását követően teljesített kifizetések fedezetére legkésőbb a Támogatói Okirat 3.3. pontjában meghatározott időpontig használhatja fel. Az Átvevő köteles a támogatások felhasználásról ellenőrizhető, naprakész nyilvántartást vezetni.
4. Szerződő felek rögzítik, hogy a támogatások felhasználására kizárólag az Átvevő jogosult, a támogatások felhasználásának jogát tovább nem ruházhatja.
5. Az Átvevő vállalja, hogy a támogatások felhasználása során fokozott figyelemmel érvényesíti a vonatkozó államháztartási, számviteli jogszabályokat, a közbeszerzésekről szóló 2011. évi CVIII. törvény (a továbbiakban: **Kbt.**), valamint a közpénzekből nyújtott támogatások átláthatóságáról szóló 2007. évi CLXXXI. törvény előírásait.
6. Az Átvevő kijelenti, hogy megfelelő ismeretekkel rendelkezik az 5. pontban említett jogszabályi kötelezettségeiről. Az Átvevő tudomásul veszi, hogy amennyiben a részére átadott pénzeszköz felhasználása során a jogszabályokban előírt pályáztatási és egyéb kötelezettségének megsértésével jár el, úgy köteles a részére a jelen megállapodás alapján átadott pénzeszközt teljes egészében a jelen megállapodásban meghatározott kamatokkal együtt az Átadónak visszafizetni, valamint az egyéb jogszabályokban meghatározott egyéb jogkövetkezményeket is viselni.
7. Az Átvevő a Támogatói Okirat 3.6 pontjában meghatározott gyakorisággal köteles előrehaladási jelentést benyújtani a Projekt állásáról, melynek minimális formai és tartalmi követelményeit a Főfelelős később határozza meg. Az előrehaladási jelentés nem minősül részbeszámolónak. Az Átvevőt továbbá beszámolási kötelezettség terheli az Támogatói Okirat 3.4. pontjában megjelölt határidő előtt számított 15 nappal a Támogatói Okirat 5. pontjában foglalt előírásoknak megfelelően.

A Támogatói Okirat 6. pontjában leírtaknak megfelelően, a felhasználási idő lejártáig az Átvevő köteles részt venni és közreműködni a folyamatba épített ellenőrzéseken, melyek elvégzésére a Főfelelős jogosult. A támogatási igény jogosságát, a költségvetési támogatás felhasználását jogszabályban meghatározott egyéb szervek is ellenőrizhetik.

1. Az Átvevő tudomásul veszi, hogy a százezer forint értékhatárt meghaladó értékű, áru beszerzésére vagy szolgáltatás megrendelésére irányuló szerződést kizárólag írásban köthet. E bekezdés alkalmazásában írásban kötött szerződésnek minősül az elküldött és visszaigazolt megrendelés is. Az írásbeli alak megsértésével kötött szerződés teljesítése érdekében történt kifizetés összege az Átvevő tevékenység költségei között nem vehető figyelembe.
2. Átvevő jelen megállapodás aláírásával egyidejűleg nyilatkozik arról, hogy:

* köztartozással nem rendelkezik,
* nem áll adósságrendezési eljárás alatt,
* megfelel a rendezett munkaügyi kapcsolatok követelményeinek.

1. Átvevő tudomásul veszi, hogy a támogatás visszaigényelhető általános forgalmi adó (a továbbiakban: ÁFA) megfizetésére nem használható fel. Átvevő kijelenti jelen szerződés aláírásával, hogy jelen támogatás kapcsán ÁFA levonási jog illeti meg.Amennyiben az Átvevő rendelkezik ÁFA levonási joggal, a támogatási összeget a levonható ÁFA finanszírozására nem fordíthatja. Amennyiben az Átvevő jogállása változása miatt, vagy más okból fenti nyilatkozata ellenére a támogatás felhasználása során a fizetendő adójából rá áthárított, vagy az általa megállapított adót levonta, vagy a keletkező adóterhet másra áthárította, a levonásba helyezett, illetve áthárított és az Átadó által is támogatott általános forgalmi adó összegének megfelelő költségvetési támogatást köteles a jogosulatlanul igénybe vett támogatásokra vonatkozó szabályok szerint visszatéríteni.
2. Amennyiben Átvevő a Korm. határozat alapján átadott pénzeszköz révén kamatbevételhez jut, e bevételt köteles az Adatlapon meghatározott felhasználási cél érdekében felhasználni, az elszámolásokban ezt a bevételt kimutatni.
3. Átvevő vállalja, hogy a jelen pénzeszköz-átadással érintett vagyon eredeti rendeltetésének megfelelő használatát legalább a beruházás megvalósításától számított három évig biztosítja.
4. Amennyiben a jelen pénzeszköz-átadással érintett létesítmény fenntartói joga megváltozik, úgy e tényt az Átvevő a fenntartói jog megváltozásáról szóló döntést követő 10 napon belül köteles az Átadó részére írásban bejelenteni.
5. Amennyiben a jelen pénzeszköz-átadással érintett létesítményt az Átadó engedélye nélkül átszervezi (azaz a 12. és 13. pontokban foglaltakat megszegi), úgy az átadott pénzeszközt az Átvevő köteles az államháztartásról szóló 2011. évi CXCV. törvény szerinti kamattal növelten visszafizetni.
6. Az Átvevő által megvalósított tevékenység, beruházás, a beruházással létrehozott vagyon – ha az az Átvevő tulajdonába vagy vagyonkezelésébe kerül - a Támogatói Okirat 12. pontja szerint a beszámoló elfogadásától számított három évig csak a jelen megállapodás I. pontja szerinti Támogató és az Átadó együttes előzetes jóváhagyásával és a foglalkoztatási, a szolgáltatási és az egyéb kötelezettségek átvállalásával, átruházásával idegeníthető el, adható bérbe vagy más használatába, illetve terhelhető meg.

Az Átvevő tudomásul veszi, hogy az Átadó, mint Kedvezményezett részére a Támogató az alábbi kikötést teszi:

„A Támogató a jóváhagyás feltételeként kikötheti, hogy a kötelezettségek átvállalásának biztosítása érdekében a beruházással létrehozott vagyon elidegenítése esetén az új tulajdonos a Kedvezményezett helyébe – részleges elidegenítés esetén a Kedvezményezett mellé-, bérbe vagy más módon történő használatba adás esetén – e jogviszony fennállásának idejére – a Kedvezményezett mellé a támogatási jogviszonyba lépjen be, vagy a kötelezettségek vállalásáról egyoldalú nyilatkozatot tegyen.”

A kikötött feltétel biztosítására az Átvevő kötelezettséget vállal.

1. Az Átvevő a részére átadott pénzeszközt igénybevételi kamattal növelten köteles visszafizetni, amennyiben:

* az ellenőrzés, a beszámolás során valótlan adatot szolgáltat, hamis bizonylatot nyújt be,
* nem biztosítja az ellenőrzésre jogosult szervek jogosítványának rendeltetésszerű gyakorlását,
* a pénzeszközt nem a jelen pénzeszköz-átadási megállapodásban előírt célra és feltételeknek megfelelően használja fel,
* számadási kötelezettségét nem megállapodásszerűen teljesíti,
* jelen pénzeszköz-átadási megállapodást egyebekben megszegi.

1. A visszamaradt, fel nem használt pénzeszközt az Átvevő a beszámolási határidőtől számított 30 napon belül az Áht. szerinti kamattal növelten köteles visszafizetni.

**III.**

**A Megállapodás megszűnése, megszegése és annak jogkövetkezményei**

1. Az Átadó a jelen megállapodástól történő elállásra jogosult különösen, ha az alábbi esetek valamelyike bekövetkezik:

* amennyiben az Átvevőnek felróható okból a támogatás nem kerül felhasználásra 2019. szeptember 30.-ig;
* a I/3. pont szerinti támogatott cél teljesítése a II/3. pontban meghatározott határidőn belül bármilyen okból nem valósul meg;
* az Átvevő neki felróható okból megszegi a jelen megállapodásban foglalt, illetve más, támogatási jogviszonyhoz kapcsolódó jogszabályi kötelezettségeit, így különösen nem tesz eleget együttműködési, tájékoztatási vagy ellenőrzéstűrési kötelezettségének, és ennek következtében a támogatott tevékenység szabályszerű megvalósítását nem lehet ellenőrizni;
* az Átvevő a támogatási összeget jogszabályellenesen, nem rendeltetésszerűen, a jelen megállapodásban meghatározottól akár részben eltérő célra vagy eltérő módon használja fel;
* ha hitelt érdemlően bebizonyosodik, hogy a Támogatott a támogatás tartalmát érdemben befolyásoló valótlan, hamis adatot szolgáltatott.

1. Az Átadó az elállási jogot az Átvevőhöz intézett írásbeli, egyoldalú nyilatkozattal gyakorolja. Az elálláshoz kapcsolódó jogkövetkezmények a nyilatkozat kézbesítésével állnak be.
2. Amennyiben az Átadó jelen megállapodástól eláll, úgy az megszűnik, és az Átvevő köteles a már kifizetésre került támogatást igénybevételi kamattal növelten, az államháztartásról szóló törvény végrehajtásáról szóló 368/2011. (XII.31.) Korm. rendelet (a továbbiakban: **Ávr.**) 94.§-ában foglaltak szerint visszafizetni az erről szóló értesítését követő 30 napon belül.
3. Amennyiben az Átvevő az erre vonatkozó felszólításban megjelölt határidő alatt visszafizetési kötelezettségét nem teljesíti, az Átvevő az Ávr. szerinti késedelmi kamatot köteles megfizetni.
4. Átadó az Átvevő részére jelen megállapodás alapján átadott pénzeszköz visszafizetésére és annak kamatai megfizetésére irányuló követelését beszedési megbízás alkalmazásával érvényesíti, amennyiben a fizetési felszólítás Átadó általi megküldését követően, az abban foglalt határidőn belül az Átvevő fizetési kötelezettségét nem teljesíti.
5. Amennyiben az Átvevő a részére jelen megállapodás alapján átadott pénzeszközt teljes egészében nem használja fel, úgy a fel nem használt összeget az Átvevő a beszámolási határidő napján az Áht. szerinti kamattal növelten köteles az Átadó részére visszafizetni.
6. Az Átvevő számlavezető bankja által érkeztetett felhatalmazása az Átadó azonnali beszedési jogának biztosítására a jelen szerződés 2. számú mellékletét képezi. Az Átvevő kijelenti, hogy a jelen szerződés aláírásakor a szerződés 2. számú mellékletében felsorolt fizetési számlákkal rendelkezik és vállalja, hogy számlavezető bankjánál bejelenti az Átadó beszedési megbízás benyújtására vonatkozó jogosultságát azzal, hogy ezen bejelentésének visszavonására csak abban az esetben jogosult, amennyiben az új számlavezető benyújtja felhatalmazását az Átadó részére.
7. Amennyiben az Átvevő Megállapodásban rögzített azonosító adataiban (pl.: székhely, számlavezető bank neve, fizetési számla száma) változás lép fel, azt köteles az Átadó részére a változás bekövetkezésétől számított 8 munkanapon belül, igazolható módon bejelenteni. Ennek elmulasztása a jelen megállapodás megszegésnek minősül. Ezen adatváltozások átvezetése a jelen megállapodás módosítását nem igényli. Ha az Átvevő fizetési számlájának a száma változik, az Átvevő köteles az Átadó részére megküldeni az új számlára vonatkozó, pénzforgalmi szolgáltató számára adott, és általa leigazolt (záradékolt), beszedési megbízás benyújtására szóló felhatalmazó levelet is.

**IV.**

**Ellenőrzés**

1. Átvevő jelen Megállapodás aláírásával kötelezettséget vállal arra, hogy a támogatás felhasználásának, illetve a felhasználás megvalósulásának ellenőrzését az Átadó részére lehetővé teszi.
2. Átvevő köteles az ellenőrzés lefolytatásához szükséges tájékoztatást és segítséget megadni, a kért dokumentumokat rendelkezésre bocsátani, a helyszíni ellenőrzést az Átadó vagy megbízottja részére lehetővé tenni.
3. Átvevő kötelezettséget vállal arra, hogy a költségvetési támogatási iratokat, valamint a támogatási összeg felhasználását alátámasztó bizonylatokat teljes körűen, és a támogatás elszámolását követő 10 naptári évig hiánytalanul megőrizni.

**V.**

1. A felek jelen megállapodást határozott időtartamra, 2019. szeptember 30. napjáig kötik.
2. A felek rögzítik, hogy a kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII.29.) NGM rendelet 4. § (2) bekezdésében foglaltaknak eleget téve a támogatás kormányzati funkciójaként (COFOG) a „062020 Településfejlesztési projektek és támogatásuk” funkciót jelölök meg.
3. A jelen megállapodásban nem szabályozott kérdésekben a Ptk. rendelkezéseit kell alkalmazni.

A felek a jelen módosítást, mint akaratukkal mindenben megegyezőt, jóváhagyólag aláírták.

Megállapodás 5 eredeti példányban készült.

**Szombathely, 2017. október „ ”**

………………………………………….. ……………………………………………

/: Dr. Puskás Tivadar :/ /: Dr. Németh Gábor :/

polgármester vezérigazgató

az Átadó képviseletében az Átvevő képviseletében

A kötelezettségvállalást pénzügyileg ellenjegyezte:

…………év…………..hó………….nap

……………………………………….

Stéger Gábor osztályvezető